**ΕΠΙΤΗΡΗΣΗ ΤΩΝ ΜΙΚΡΟΒΙΑΙΜΙΩΝ ΠΟΥ ΣΧΕΤΙΖΟΝΤΑΙ ΜΕ ΚΕΝΤΡΙΚΗ ΓΡΑΜΜΗ ΣΤΗΝ ΕΛΛΑΔΑ: ΒΙΒΛΙΟΓΡΑΦΙΚΗ ΑΝΑΣΚΟΠΗΣΗ**

**Ιωάννης Κοψιδάς1, Χρήστος Τριανταφύλλου1, Δήμητρα Γιανκούλα1, Καμέλα Δάνα1, Αλέξα Θωμολλάρη1, Ευθύμιος Κελεσίδης1, Φωτεινή Κουκέλη1, Αγγελική Καραΐσκου1, Θεοκλής Ζαούτης1**

**1. Κέντρο Κλινικής Επιδημιολογίας και Έκβασης Νοσημάτων (CLEO), Αθήνα**

**Εισαγωγή: Οι μικροβιαιμίες που σχετίζονται με κεντρική γραμμή αποτελούν ένα από τα συχνά αίτια νοσοκομειακών λοιμώξεων με σημαντική νοσηρότητα και θνητότητα.**

**Σκοπός: Η παρουσίαση των αποτελεσμάτων επιτήρησης των μικροβιαιμιών που σχετίζονται με κεντρική γραμμή που καταγράφηκαν σε ελληνικές μελέτες.**

**Υλικό και μέθοδοι: Πραγματοποιήθηκε αναζήτηση της βιβλιογραφίας στις ηλεκτρονικές βάσεις δεδομένων “PubMed” και στη “Scopus”, με τις λέξεις-κλειδιά: “Greece”, “central line-associated bloodstream infection”, “CLABSI”, “catheter-related bloodstream infection” και “CRBSI”, χωρίς να τεθούν χρονικοί περιορισμοί. Κριτήρια αποκλεισμού αποτέλεσαν η γλώσσα, εκτός της αγγλικής και της ελληνικής, να είναι μελέτες περίπτωσης, άρθρα σύνταξης, ανασκοπήσεις και γράμματα προς τον εκδότη, οι μελέτες να μην παραθέτουν δεδομένα που αφορούν την Ελλάδα και να έχουν γίνει πάνω σε ζώα.**

**Αποτελέσματα: Από τις δημοσιευμένες μελέτες, 15 πληρούσαν τις προϋποθέσεις ένταξης στην ανασκόπηση, από τις οποίες οι 10 αφορούσαν ενήλικες ασθενείς και οι 5 παιδιατρικούς (πίνακας 1). Από τις 10 μελέτες που αφορούσαν ενήλικες ασθενείς, σε 4 υπολογίστηκε η συχνότητα των μικροβιαιμιών που σχετίζονται με κεντρική γραμμή (CLABSI) (CLABSI occurrence), η οποία κυμάνθηκε από 24% έως 57% και σε άλλες 4 υπολογίστηκε ο ρυθμός CLABSI (CLABSI rate ανά 1000 ημέρες με κεντρική γραμμή), ο οποίος κυμάνθηκε από 5,32 έως 15,2 λοιμώξεις ανά 1000 ημέρες με κεντρική γραμμή. Στις 5 μελέτες που αφορούσαν παιδιατρικούς ασθενείς, υπολογίστηκε ο ρυθμός CLABSI, ο οποίος κυμάνθηκε από 2,42 έως 4,41 λοιμώξεις ανά 1000 ημέρες με κεντρική γραμμή.**

**Συμπεράσματα: Οι μικροβιαιμίες που σχετίζονται με κεντρική γραμμή αποτελούν μία από τις συχνότερες νοσοκομειακές λοιμώξεις που παρατηρούνται στον ελλαδικό χώρο. Η επιτήρηση τους είναι αναγκαία για το σχεδιασμό παρεμβάσεων με στόχο την πρόληψή τους.**

|  |  |  |  |
| --- | --- | --- | --- |
| **Πίνακας 1: Χαρακτηριστικά μελετών βιβλιογραφικής ανασκόπησης** | | | |
| **Πρώτος συγγραφέας, έτος** | **Η μελέτη πραγματοποιήθηκε σε ενήλικες ή παιδιά;** | **Αριθμός και είδος τμημάτων που συμμετείχαν** | **Αποτελέσματα επιτήρησης** |
| **Pitiriga, 2020** | **Ενήλικες** | **Μία ΜΕΘ και μία παθολογική κλινική** | **Ρυθμός CLABSI: 5,32 λοιμώξεις ανά 1000 ημέρες με κεντρική γραμμή** |
| **karampatakis, 2019** | **Ενήλικες** | **Μία ΜΕΘ** | **Συχνότητα των CLABSI: 19/51=57%** |
| **Sofroniadou, 2017** | **Ενήλικες** | **Μία νεφρολογική κλινική** | **Ρυθμός CRBSI(ομάδα αιθανόλης + ηπαρίνης):2,53 λοιμώξεις ανά 1.000 ημέρες με καθετήρα.**  **Ρυθμός CRBSI (ομάδα ηπαρίνης): 6,7 λοιμώξεις ανά 1000 ημέρες με καθετήρα.** |
| **Kafazi, 2017** | **Ενήλικες** | **Μία αιματολογική-ογκολογική μονάδα** | **Συχνότητα των CLABSI: 5/20=25%** |
| **Mitsogianni, 2016** | **Ενήλικες** | **Μία ΜΕΘ** | **Συχνότητα των CLABSI: 5/143= 24%** |
| **Apostolopoulou, 2014** | **Ενήλικες** | **Μία ΜΕΘ** | **Συχνότητα των CLABSI: 68/234=29%** |
| **Apostolopoulou, 2013** | **Ενήλικες** | **3 ΜΕΘ** | **Ρυθμός CLABSI: 11,8 λοιμώξεις ανά 1000 ημέρες με κεντρική γραμμή** |
| **Pontikis, 2012** | **Ενήλικες** | **33 ΜΕΘ** | **Ρυθμός CLABSI: 11,3 λοιμώξεις ανά 1000 ημέρες με κεντρική γραμμή** |
| **Tarpatzi, 2012** | **Ενήλικες** | **Μία ΜΕΘ, μία παθολογική, μία νεφρολογική και μία χειρουργική κλινική** | **Ρυθμός CRBSI: 11.47 λοιμώξεις ανά 1000 ημέρες με καθετήρα** |
| **Kafazi, 2017** | **Ενήλικες** | **Μία αιματολογική-ογκολογική μονάδα** | **Ρυθμός CLABSI: 15,2 λοιμώξεις 1000 ημέρες με κεντρική γραμμή** |
| **Konstantinidi, 2019** | **Παιδιά** | **Μία ΜΕΝΝ** | **Ρυθμός CLABSI: 2,42 λοιμώξεις ανά 1000 ημέρες με κεντρική γραμμή** |
| **Miliaraki, 2017** | **Παιδιά** | **Μία αιματολογική-ογκολογική μονάδα** | **Ρυθμός CLABSI: 2,62 λοιμώξεις ανά 1000 ημέρες με κεντρική γραμμή** |
| **Rallis, 2016** | **Παιδιά** | **Μία ΜΕΝΝ** | **Ρυθμός CLABSI: 3,4 λοιμώξεις ανά 1000 ημέρες με κεντρική γραμμή** |
| **Kouni, 2019** | **Παιδιά** | **14 ΜΕΝΝ, 4 ΠΜΕΘ, 6 ογκολογικές μονάδες** | **Ρυθμός CLABSI: 4,41 λοιμώξεις ανά 1000 ημέρες με κεντρική γραμμή** |
| **Mougkou, 2015** | **Παιδιά** | **2 ΠΜΕΘ, 2 ΜΕΝΝ, 2 ογκολογικές μονάδες και μία ΜΜΜΟ** | **Ρυθμός CLABSI: 4,07 λοιμώξεις ανά 1000 ημέρες με κεντρική γραμμή** |

**ΜΕΘ: Μονάδα Εντατικής Θεραπείας, ΠΜΕΘ: Μονάδα Εντατικής Θεραπείας Παίδων, ΜΕΝΝ: Μονάδα Εντατικής Νοσηλείας Νεογνών, ΜΜΜΟ: Μονάδα Μεταμόσχευσης Μυελού των Οστών, CLABSI: Μικροβιαιμία που Σχετίζεται με Κεντρική Γραμμή, CRBSI: Μικροβιαιμία που Σχετίζεται με Καθετήρα, Ρυθμός CLABSI: CLABSI rate ανά 1000 ημέρες με κεντρική γραμμή, Συχνότητα των CLABSI: CLABSI** **occurrence, Ρυθμός CRBSI: CRBSI rate ανά 1000 ημέρες με καθετήρα.**